Diari Oficial de la Generalitat Valenciana


Sumari del DOGV 7254, del 14-04-2014 (2014/3337)

ACORD d'11 d'abril de 2014, del Consell, de modificació de l'Acord de 28 de març de 2013, del Consell, pel qual es va aprovar el Pla d'Ordenació de Personal per a l'Assignació de Recursos Humans a les Oficines Prop.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/3337


Data del document
:   11-04-2014

Organisme emissor
:   Conselleria d'Hisenda i Administració Pública

Tipus de document
:   Acord

Anàlisi jurídica

 Descriptors 

:   * Conselleria d'Hisenda i Administració Pública
    * concurs administratiu

ACORD d'11 d'abril de 2014, del Consell, de modificació de l'Acord de 28 de març de 2013, del Consell, pel qual es va aprovar el Pla d'Ordenació de Personal per a l'Assignació de Recursos Humans a les Oficines Prop. [2014/3337]  
El Consell, en la reunió del dia 11 d'abril de 2014, va adoptar l'acord següent:  
Per Acord de 28 de març de 2013, del Consell, es va aprovar el Pla d'Ordenació de Personal per a l'Assignació de Recursos Humans a les Oficines Prop, amb l'objecte d'assignar efectius a les oficines Prop que es relacionen en el seu annex, i en el nombre que s'indica, amb la finalitat de mantindre la prestació del servici d'informació i orientació al ciutadà.  
El pla establia una primera fase voluntària de participació preferent del personal i, en el cas que finalitzada esta fase hi haguera oficines Prop a les quals no s'haguera adscrit, voluntàriament, cap empleat, s'iniciaria un procés d'adscripció de caràcter forçós, tot això d'acord amb un barem específic per al pla.  
Finalitzada la fase voluntària de participació preferent del personal, correspon iniciar el procés d'adscripció de caràcter forçós. No obstant això, amb caràcter previ cal adequar el nombre d'efectius necessaris per a atendre adequadament el servici d'informació i orientació al ciutadà en les oficines Prop que es relacionaven en l'annex del pla, a les necessitats actuals.  
De conformitat amb l'anterior, i en virtut del que disposa la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i a proposta del conseller d'Hisenda i Administració Pública, el Consell  
  
ACORDA  
  
Modificar l'annex de l'Acord de 28 de març de 2013, del Consell, pel qual es va aprovar el Pla d'Ordenació de Personal per a l'Assignació de Recursos Humans a les Oficines Prop, i suprimir del pla i de les oficines el nombre de llocs que s'indiquen a continuació:  
  
Alacant  
Orihuela 1  
Benidorm / Foietes 1  
Torrevieja 1  
Elda 1  
  
Castelló  
Vinaròs 2  
  
València  
Prop I i II 3  
CA-9O (ciutat administrativa 9 d'Octubre) 1  
Sagunt 1  
Port Sagunt 1  
Ontinyent 2  
  
Contra el present acord, que posa fi a la via administrativa, podrà interposar-se un recurs contenciós administratiu en el termini de dos mesos a comptar de l'endemà de la publicació d'este acord en el Diari Oficial de la Comunitat Valenciana, davant el Tribunal Superior de Justícia de la Comunitat Valenciana, de conformitat amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se, potestativament, recurs de reposició davant el Consell, en el termini d'un mes comptat des de l'endemà de la publicació del present acord en el Diari Oficial de la Comunitat Valenciana, o qualsevol altre recurs que es considere procedent per a la defensa dels seus interessos.  
  
Valencia, 11 d'abril de 2014  
  
El vicepresident i secretari del Consell,  
JOSÉ CÍSCAR BOLUFER